เรื่องร้องเรียน: บ้านทาวเฮาร์เลขที่ 32/65 ยามวิกาล 4ทุ่ม - 6 โมงเช้า มักมีการทุบ ตอก ขูดโลหะและเปิดเพลงเสียงดัง ส่งเสียงรบกวนบริเวณชั้น 2 ของบ้าน มีการบอกกล่าวแล้วหลายครั้งจนล่าสุดโดนต่อว่ากลับมาว่า ยุ่ง วุ่นวายเรื่องชาวบ้าน ซึ่งผู้ก่อเหตุเป็นหญิงวัย 55-60 ปี ไม่มีงานทำ เสียงที่ได้ยินเกิดจากการปลอกสายไฟ การนำเอาโลหะไปขายชั่งกิโล อุปนิสัยเก็บตัว มักนอนเวลาฟ้าสว่าง และออกหาสายไฟหรือสิ่งของมีที่ส่วนประกอบของโลหะ ช่วงตะวันใกล้ตกดิน และนำมาทุบ ลอก ปลอก ช่วงยามวิกาล เพื่อนำไปขาย อาศัยอยู่กับแม่วัย 80 ปี มีการพูดคุยกับแม่ผู้ก่อเหตุ ก็เบื่อหนายเต็มทน ต้องการให้ลูกออกไปจากบ้านโดยไว เพราะมักขโมยของในบ้านไปขาย ลูกคนอื่นๆที่จะมาอาศัยดูแลแกก็ทนพฤติกรรมไม่ไหวจนต้องออกไปอยู่ที่อื่นกันหมด เคยโทรแจ้งความยามวิกาลอยู่ 1 ครั้ง และแจ้งเรื่องถึง กองบังคับการตำรวจนครบาล 9 (รอรับเรื่องตั้งแต่ 18 พ.ย.65) แต่ก็ไม่มีหน่วยงานใดติดตามดูแลแก้ปัญหา ต้องการให้หน่วยงานที่เกี่ยวข้องเข้ามาดูแล เนื่องจากรบกวนเพื่อนบ้าน และแม่ของผู้เกิดเหตุซึ่งอายุมากแล้ว
การดำเนินการของเจ้าหน้าที่: เจ้าหน้าที่ได้ดำเนินการตรวจสอบ ขณะตรวจสอบไม่พบการเปิดเพลง และการทุบ ตอกโลหะ พร้อมนี้เจ้าหน้าที่ได้แนะนำผู้พักอาศัยในบ้านเลขที่ 32/65 ให้ระมัดระวังการทำกิจกรรมภายในบ้าน ไม่ให้สร้างความเดือนร้อนแก่ผู้พักอาศัยข้างเคียงแล้ว ซึ่งผู้พักอาศัยในบ้านเลขที่ 32/65 ได้รับทราบและจะปฏิบัติตามอย่างเคร่งครัด
ความเห็นของผู้แจ้ง: ทราบว่าเจ้าหน้าที่มีภารกิจมาก ขอขอบคุณที่ช่วยเหลืออย่างรวดเร็วครับ เป็นกำลังใจให้ครับ
พื้นที่: แขวงบางค้อ เขตจอมทอง กรุงเทพมหานคร